钦定古今图书集成/明伦汇编/闺媛典/第062卷 > 三贞女
## 钦定古今图书集成/明伦汇编/闺媛典/第062卷 > 三贞女

按《苏州府志三贞女》，“嘉靖癸丑，倭寇吴中，妇女多被
劫，一弱女乘间逸去，父母行求得之，号泣曰：‘我力不
能自卫，求死未得，何颜复存世间’。遂投河死，未悉其
姓氏。有蔡氏女者，寇至，家众皆奔，女独徬徨，不知所
从，贼执而褫其衣，驱之前，至桥边，遂窜入水。贼复援
之登岸。至暮，俟贼寝，取其刀连刺之，不能胜，贼惊呼”
磔其肢体。又韩碧溪女，素有志操，闻贼之暴，尝誓于
父母曰：“缓急不能相顾，生女何益？惟不为门户羞耳。”
及临难，仓皇而驰，望见裸而持刀者，遂投于河。贼援
之出，复奋溺而死。